— 77 — 



ilz sçavent en leur conscience ; lequel sieur Richardot, comm'il 

 a déclaré, fera cognoistre avec toute dehue humilité et révé- 

 rence, où et quand il fauldra, Dieu aydant, que ledict sieur 

 esleu n'a eu raison d'ainsy acerbement l'injurier, et que, entre 

 aultres choses, il est plus que manifeste quel a esté le désir 

 des ennemys dudict sieur Richardot à l'injurier comme que ce 

 fust, sans apparence de vérité, quand, soubz le nom dudict 

 sieur esleu, ilz mettent, par ladicte requeste, ledict sieur Ri- 

 chardot avoir esté exécuté en effigie, qu'est une mensonge à 

 bonne suppourtation, voyre tant claire qu'il n'est possible aus- 

 dictz ennemys y donner quelque virisimilitude : en quoy ilz 

 monstrent bien à quelle impudence leur passion les conduict 

 d'avoir osé affermer à Sadicte Majesté et depuis confermer à ce 

 Souverain Conseil une telle contumélie, et dont ce Souverain 

 Conseil peut faire conjecture que le reste des griefves imposi- 

 tions faictes audict sieur Richardot procède de mesme esto- 

 mach. Et quant audict sieur admiuistrateur, il veult bien dire 

 que ce qu'il a escript dudict sieur Richardot n'est point décla- 

 mation comme d'ung argument feinct, ains est chose véritable 

 et comprobable, tant par ses vertueux faictz, honeste conver- 

 sation et bonne doctrine, que par le bruyt et estimation de tous 

 les estatz non seullement de la cité de Besançon, mais aussy 

 du conté de Bourgoingne. Et pource qu'en cecy il est question 

 de défendre la vertu contre la calumnie des malveullans, il 

 plaira bien à voz seigneuries entendre quelque chose de la vie 

 et qualitez dudict sieur Richardot, mesmement de ce que con- 

 tinuellement il a démonstré de soy auxdictz lieux depuis dix ou 

 unze ans qu'il est résident audict pays, de quoy il entend où. 

 besoing sera faire ample justification. 



(Art.) ITIIxxII. — Ledict sieur Richardot, après avoir employé 

 sa jeunesse aux lettres, délibéra, depuis dix ou douze ans ença, 

 retourner au pays de Bourgoingne, pour illec passer le reste de 

 ses jours avec ses parentz, amys et allyez, desquelx il y en a 

 plusieurs de bonne condition et qualité honorable, entre aultres 

 le sieur lieutenant d'Amont messire Symon Renard, à présent, 

 ambassadeur pour Sa Majesté en Angleterre (1), maistre Estienne 



(l) Simon Renard, de Vesoul, le négociateur du mariage de Philippe H 



